स्पीड पोस्ट से मिली सूचना पर छोटे भाई के बदले परीक्षा देते धराया
भाई की तबीयत खराब होने के कारण बैठा था परीक्षा में
भाईके बदले परीक्षा देते पकड़े जाने के बाद कुंदन ने केंद्राधीक्षक को बताया कि भाई की तबीयत खराब थी। जिसके कारण एक साल लैप्स होता देख उसने छोटे भाई के नाम से परीक्षा देने का मन बनाया। उसने यह भी बताया कि वह वर्तमान में चितरपुर कॉलेज में बीए पार्ट वन का छात्र है।
रामगढ़ कॉलेज की केंद्राधीक्षक दीपशिखा भट्टाचार्या ने बताया कि गुरुवार को केंद्राधीक्षक के नाम एक स्पीड पोस्ट (गोला) से आया था। इसपर भेजनेवाले का नाम मनोज कुमार, ग्राम संग्रामपुल, गाेला अंकित था। पत्र में लिखा हुआ था कि रामगढ़ कॉलेज में किसान उच्च विद्यालय के एक छात्र के नाम उसका भाई फर्जी तरीके से मैट्रिक की परीक्षा दे रहा है। कृप्या इसकी जांच कर, उचित कार्रवाई जांच करें। शुक्रवार को हिन्दी की परीक्षा आरंभ होते ही पत्र में लिखे रॉल कोड के आधार पर केंद्राधीक्षक सहित पर्यवेक्षक प्रो. सुनील कुमार अग्रवाल और प्रो. आलोक सिंह सहित वीक्षकों ने जांच आरंभ की। जिससे ज्ञानी के नाम से परीक्षा देते कुंदन पकड़ा गया।
पकड़े जाने के बाद नकली छात्र से पूछताछ करते केंद्राधीक्षक और दंडाधिकारी।
भास्कर न्यूज | रामगढ़
रामगढ़कॉलेज में शुक्रवार को मैट्रिक की परीक्षा के दौरान केंद्राधीक्षक दीपशिखा भट्टाचार्या ने छोटे भाई ज्ञानी कुमार मेहता के बदले परीक्षा देते बड़े भाई कुंदन कुमार को पकड़ा। नकली छात्र को परीक्षा देते पकड़ने के बाद केंद्राधीक्षक और दंडाधिकारी सह प्रखंड कल्याण पदाधिकारी विजन उरांव ने छात्र से एडमिट कार्ड और कॉपी जब्त करने के बाद पुलिस के हवाले कर दिया। बाद में रामगढ़ पुलिस ने कुंदन को जेल भेज दिया। रोचक बात यह है इस मामले में परीक्षा के एक दिन पूर्व ही केंद्राधीक्षक को एक स्पीड पोस्ट मिला था, जिसमें इसकी जानकारी दी गई थी। जानकारी के आधार पर कार्रवाई करते हुए युवक को पकड़ा गया।
मामले की पुष्टि करते हुए केंद्राधीक्षक ने बताया कि किसान उच्च विद्यालय बहातु गोला का परीक्षा केंद्र रामगढ़ कॉलेज में बनाया गया है। यहां ज्ञानी कुमार मेहता, पिता झूबर मेहता के नाम से उसका बड़ा भाई कुंदन कुमार परीक्षा देते पकड़ा गया है।
hin_Deva hin_Deva hin_Deva hin_Deva hin_Deva mar_Deva hin_Deva hin_Deva